Den Nord-Cimbriske Tilskuer, 1828-06-13
Rusland, Tyrkiet og Grækerland. Uagtet man veed, at de russiske Armeer operere, paa flere Puncter, har man dog ingen videre Efterretninger siden Fyrstendommens Besættelse. af russiske Tropper, end at den tyrkiske Fæstning Braila skal være stormet af Russerne under Storfyrste Michaels Anførsel, og indtaget. Besynderligt er det, at den tyrkiske Commandant foreløbigen skal have opfordret den beleirende russiske General til at lade ham vide, hvorfor han var rykket frem for Fæstningen, da det ikke var ham bekjendt at der var Fjendtligheder udbrudt mellem Porten og Rusland; han fik imidlertid Troen ihænde. J Bucharest hørte man Natten til den 12te Mai en meget hæftig Kanonade, men man havde ikke endnu erholdt Efterretning om nogen Bataille. Neckar-Tidenden fortæller af Breve, fra Corfu, at en russisk Fregat skal have landet, ved Smyrna for at reparere, men Folket skal have rottet sig sammen og have dræbt 7 Mand af : Skibsmandskabet. Den russiske Captain skal have forlangt Satisfaction hos Paschaen, men erholdt istedet derfor, nye Fornærmelser, hvorpaa han gik under Seil, men vendt korte efter tilbage med et Antal russiske, engelske og franske Skibe, hvormed han beskjød Staden saa hæftigt, at en stor Deel deraf, skal være ødelagt (denne Beretning er vist nok lige saa sand, som Efterretningen i Baireuther-Avis om Russernes Slag med Tyrkerne. - Efter de seneste Efterretninger fra Grækerland, af 8de Mai, havde Seraskjeren Reschid undsat Anatoliko og Missolunghi: Veli Bejmed et Corps paa 1500 Md. var beordret til at angribe Grækerne i Forening med Seraskjerens Garde under Divibar Aga, men denne Sidste angreb den 2den Mai paa egen Haand Grækerne og erobrede 2 Batterier; denne Fægtning foraarsagede dem betydeligt Tab, og mange Tyrker bleve ogsaa dræbte og saarede, samt havde til Følge, at Grækerne bleve nødte til at flygte og at Communicationen igjen blev aabnet for Tyrkerne med Missolunghi, hvortil strax efter 800 Lastdyr med Korn indtraf. Tyrkerne bemægtigede sig ogsaa en ved Anatoliko liggende Klippe (Poro) som nogle Dage før, var bleven indtaget, af Grækerne, hvorved 15 Græker, og 7 Kanon schalupper hvis Mandskab flygtede, faldt i Tyrkernes Hænder. Jmidlertid er Seraskjeren Reschids Stilling ingenlunde gunstig, da Albaneserne vise sig yderst gjenstridige; den mægtige Albaneserhøvding, Sebihdar Poda, er Paschaens farligste Fjende, har indesluttet sig i Melesini, et stærkt befæstet og utilgjængeligt Sted, som for flere Aar er forsynet med alle Slags Fornødenheder. I Delvino have Albaneseren Scialm Be nægtet at overlevere Commandoen til Seraskjerens SønEmin Bei, hvorved det er kommet til meget blodige Optrin. Nogle 1000 Albanesere i Jbrahim Paschas Tjeneste, som havde mere end 18 Maaneders Sold tilgode, have gjort Oprør og bemægtiget sig Fæstningen Koron; den 3die Mai bleve de angrebne af de ægyptiske Tropper, hvorved paa begge Sider faldt over 1000 Md. Disse Rebellere skal have tilskredet Porten, at hvis ikke deres Sold bliver ufortøvet betalt, ville de overgive Grækerne Fæstningen. - Oberst Fabrier har overtaget Commandoen over Fæstningen Corinth, hvis forrige Besætning er stødt til Tropperne i Østgrækerland under Demetrius Ypsilanti, de skulle allerede beløbe sig til 6000 Md. Da Expeditionen til Volos er mislykket, formedelst de græske Anføreres slette Opførsel og Ødselhed med tilsendte Understøttelser, saa har, (ifølge Oberst Heideggers Brev til Hr. Eynard af 24de April ) Præsidenten Grev Capo d'Jstria lagt deres Skibe under Beslag, og bruger dem nu til at bloquere de vest græske Havne. Den forrige Finantsminister Li doris og General Notaras ere formedelst Udsuelser de have tilladt sig i Landsbyerne, arresterede og satte under Tiltale. - Fra Constantinopel har man under 12te Mai den vigtige Nyhed, at Storherren endelig har givet efter, og at Reis Effendhar tilkjendegivet den østerrigske og den nederlandske Gesandt at Porten nu er tilbøielig til at antage Conventionen af 6te Juli og at opfylde Akjermann-Tractatens Forpligtelser. Begge Ministre affærdigede strax Courerer til Wien og Smyrna for at underrette de allierede Admiraler derom. Som HovedAarsag til denne Forandring i Storherrens Measures anføres, at man havde opdaget at 500 Janitscharer paa en Øe i Nærheden af Hovedstaden, kun lurede paa at gjøre Oprør, saasnart en Crisis indtraadte. Det russiske Krigsmanifest var endnu ikke paa officiel Maade kommen Porten tilhænde, man havde derfor saameget desmere Haabom at Tilbudet ville afvende den truende Fare.